Communitas » Artikels
Die Suid-Afrikaanse liturgiese landskap
Written by Frederick on February 25, 2012 . Posted in Artikels
In die nuutste uitgawe van Pretoria se Fakulteit teologie se nuusbrief Teo.co.za is hierdie interessante bydrae van Hennie Pieterse oor die liturgiese diversiteit in ons land:
"Oor die algemeen word die liturgiese landskap van kerke in Suid-Afrika deur diversiteit gekenmerk. In dieselfde kerkgenootskap kan telkens diversiteit in die liturgieë waargeneem word. En dit geld nie net vir die NG kerk nie. Tussen die verskillende denominasies is daar ook 'n groot diversiteit in die liturgie te bespeur, selfs al is daar sekere gemeenskaplike ekumeniese aspekte daarin soos byvoorbeeld die vier fases in die verloop van die erediens. In hierdie verband kan ons die konsep van local theologies van Robert Schreiter as hermeneutiese uitgangspunt oorweeg, wat as verstaanskader vir die diversiteit kan funksioneer.
"… local theologies can have nuances in the theological tradition of a church denomination as a result of a congregation's history, context and in the diversity in spirituality. A congregation has acultural web. In this cultural web beliefs, interpretation of the confessional creeds, history of a congregation, spirituality, attitudes, morals, customs, specific practices of a certain pastor,and the environment form an intertwined whole that is a cultural web"(Schreiter 1985:3).
In elke plaaslike gemeente het hierdie verskynsel van 'n eiesoort subkultuur 'n invloed op die inrigting van die liturgie, tesame met die eietydse postmoderne lewensgevoel.
Om die volle artikel te lees kliek hier.
Waarderende perspektiewe van NG leiers oor Belhar
Written by Frederick on February 12, 2012 . Posted in Artikels
Daar is die afgelope tyd heelwat oor die Belydenis van Belhar geskryf en geredeneer. Oud Polisie kommissaris Johan van der Merwe het die gesprek aan die gang gesit met sy standpunt en ervarings van Belhar wat terroriste sou ondersteun in die tagtiger jare.
Neels Jackson berig soos volg oor Van der Merwe se standpunt:
Van der Merwe voer aan dat geestelike leiers soos drr. Allan Boesak en Beyers Naudé nuttige werktuie in die ANC en SAKP se hande was.
Die ANC se stryd het eintlik om politieke mag gegaan, maar "op slinkse wyse" is apartheid voorgehou as die euwel waarteen die stryd gerig was.
Belhar was deel van die teologiese regverdiging van dié stryd. Volgens hom het Boesak met verborge agendas gewerk en kerklike vergaderings gemanipuleer om apartheid tot sonde te verklaar, waarna Belhar opgestel en aanvaar is.
Danie Mouton, direktuer van begeleiding in die Oos-Kaap, skryf ook in Beeld oor Belhar as 'n instrument van Diensbaarheid
Ons land het Christene en kerke nodig wat eendragtig saam getuig en dien. Ons moet die krag van ons eenheid in Christus herontdek. Die genesende krag van versoening met God en met mekaar moet bedien word. Elke vorm van onreg en marginalisering van mense moet die stryd aangesê word. Waar dit gebeur, is daar hoop.
Laat ons met Belhar 'n geskenk aan die jongmense van ons kerk en die toekoms van ons land gee.
Belhar hou die evangelie in fokus
Die Belhar-belydenis bestaan uit vyf artikels. Die eerste bely geloof in die drie-enige God wat sy kerk skep en onderhou, en die laaste artikel bely finale gehoorsaamheid aan Christus alleen. Omraam deur hierdie twee, bevestig die middelste drie artikels kernwaarhede van die evangelie, en wys valse leerstellings af.
Die tweede artikel bely die eenheid van die kerk as 'n samebindende krag deur die werk van die Gees, 'n gawe en 'n opdrag. Die eenheid moet sigbaar word om geskeidenheid, vyandskap en haat tussen mense te oorkom, en uitdrukking aan liefde en diens te gee.
Nelus Niemandt, moderator van die Algemene Sinode van die NG Kerk het die afgelope week sy prespektief gestel in Beeld onder die titel: Vars storie vir 'n nuwe begin